หลายคนมาเพื่อซูชิ
จากใจเลยคือไม่ฟิน
ไม่ว่าจะแซลมอน ไข่ปลาอิคุระ หรืออื่นๆ คือมันยังไม่ใช่
แต่ก็นะ บุฟเฟ่ราคา 700 กว่า ถ้าให้ของดีเท่าร้านอลาคาทแพงๆ
มันก็ไม่ใช่ป่ะ แต่นั้นแหละคือประเด็น แล้วถ้าการกินซูชิไม่ฟิน
อย่างอื่นล่ะ ใช้ได้มั้ย

ขอบอกว่า ชาบูที่นี่รสชาติใช้ได้ อย่างไม่น่าเชื่อ
โดยเฉพาะชาบูน้ำดำ หรือซุปสุกี้ยากี้นั่นเอง
ถ้าได้กินกับเนื้อวัวติดมัน ที่จุ่มพอดีสุก แล้วเอามาจุ่มไข่
แล้วเอาเข้าปากนะ ละลายเลยอ่ะ ฟินมากๆ อันนี้ให้ไป 7.5/10 เลย

ที่ชอบอีกอย่างของร้านนี้คือ ร้านดูสะอาด เรียบร้อย
พวกผักและลูกชิ้นที่วางอยู่ในเค้าเตอร์ให้หยิบนั้น
 มีการจัดวางอย่างตั้งใจ
คือคุณจะไม่มีวันได้เห็นเศษผัก หรือลูกชิ้น
ที่โดนคนคีบหลุดกระจุยกระจาย หกอยู่ เหมือนร้านบุฟเฟ่อื่นๆแน่นอน
ราวกับว่า มีแผนกเซ็ททรง ยืนเฝ้าประจำการอยู่ตลอดเวลา
ซึ่งนี่เป็นตัวสะท้อนให้เห็นว่า ร้านนี้เจ้าของร้าน เป็นคนใส่ใจ รายละเอียดเล็กๆน้อยๆ และเนี๊ยบ 

ถามว่า มันดียังไงในจุดนี้

1) มันบอกถึงความใส่ใจ ของเจ้าของร้าน แปลว่าเค้าเป็นคนที่ไม่ปล่อยผ่าน แน่นอน ทั้งวัตถุดิบและอื่นๆด้วย 
2) ร้านบุฟเฟ่ที่ดี ต้องทำให้คนกิน รู้สึกว่าไม่ได้กินของบุฟเฟ่ แต่ได้กินของดี เหมือนอลาคาท ดังนั้นการจัดวาง และการเสริฟ ภาชนะ มีความหมายมาก ซึ่งร้านนี้ทำได้ดี

ร้านบุฟเฟ่ส่วนใหญ่ ไม่ใส่ใจตรงนี้ พอเห็นว่าขายบุฟเฟ่ ก็ไม่ใส่ใจ ภาชนะ การจัดเรียง การตกแต่งหน้าตาอาหารก่อนเสริฟ
มันทำให้อรรถรสในการกินเสีย และทำให้คนกินไม่ให้คุณค่ากับอาหารจานนั้น แล้วยิ่งกิน ยิ่งรู้สึกไม่อร่อย

สรุป ร้านนี้ ถ้ากะว่ามาเน้นเนื้อ เน้นชาบู ที่มีลูกชิ้นอร่อยๆ
นำ้ซุปสุกี้ดำ รสกลางๆ ไม่เค็มไปหรือจางไป
บวกกับได้กินซูชิตบไปด้วย ของหวานตามหน่อย
ก็น่าจะคุ้มค่า เงินที่จ่ายไปบ้าง

ถ้าลิ้นคุณ กินซูชิร้านนี้ว่าอร่อย ก็จะยิ่งคุ้มไปใหญ่

ให้ภาพรวม 7.5/10

บริการดี บรรยากาศดี